Obec Malý Cetín v spolupráci s Krízovým štábom Okresného úradu v Nitra vyhlasuje zbierku potravín a nevyhnutných hygienických potrieb pre občanov z Ukrajiny, ktorí sú zasiahnutí vojnovým konfliktom a boli nútení opustiť svoje bydlisko.

**Do zbierky môžete prispieť:**
- trvanlivými potravinami ako sú napríklad konzervy, paštéty, instantné polievky, káva, čaje, minerálky,
- trvanlivými detskými potravinami, napríklad piškóty, sušienky, sladkosti, detská výživa, dojčenská voda, sušené mlieko,
- detské potreby ako sú plienky rôznych veľkostí, vlhčené utierky,
- a ďalej ženské hygienické potreby, tekuté mydlá, dezinfekcia na ruky, vrecia na odpad so sťahovacou páskou.

Takto vyzbierané komodity sa počas logistiky budú viackrát nakladať a vykladať, preto Vás žiadame aby ste do zbierky dávali len také potraviny (napr.minerálka, detská výživa...), ktoré nie sú balené v skle!

**Do zbierky nenoste:**
- šatstvo, hračky, knihy, deky, ovocie a potraviny s krátkou dobou trvanlivosti.

Veci môžete priniesť na Obecný úrad od vyhlásenia tejto výzvy do 4.marca 2022 (piatok) do 12.00 hod.
Za Vašu ochotu a pomoc Vám vopred ďakujeme!

Obecný úrad v Malom Cetíne